PNB घोटाला: सीएम केजरीवाल ने पूछा- बीजेपी की मदद के बिना देश से भाग गए नीरव मोदी और विजय माल्या?
By स्वाति सिंह | Published: February 15, 2018 01:07 PM2018-02-15T13:07:59+5:302018-02-15T13:21:02+5:30
पंजाब नेशनल बैंक घोटाले के मालमे में गुरुवार को ईडी (ED) ने देश में 10-12 जगहों और साथ ही अरबपति ज्वैलरी डिज़ाइनर नीरव मोदी के घर व अन्य ठिकानों पर छापेमारी की।
नई दिल्ली (15 जनवरी ): दिल्ली के मुख्यमंत्री अरविंद केजरीवाल ने गुरुवार को पंजाब नेशनल बैंक में 280 करोड़ रुपये की धोखाधड़ी मामले को लेकर बीजेपी पर निशाना साधा है। केजरीवाल ने ट्वीट किया, 'क्या यह विश्वास करना संभव है कि वह (नीरव मोदी ) या विजय माल्या ने बिना बीजेपी सरकार की स्वीकृति से देश छोड़ दिया?'
Is it possible to believe that he or vijay mallya left the country without active connivance of BJP govt? https://t.co/6iMFf9VAkF— Arvind Kejriwal (@ArvindKejriwal) February 15, 2018
बता दें कि पंजाब नेशनल बैंक घोटाले के मालमे में गुरुवार को ईडी (ED) ने देश में 10-12 जगहों और साथ ही अरबपति ज्वैलरी डिज़ाइनर नीरव मोदी के घर व अन्य ठिकानों पर छापेमारी की। ईडी ने प्रिवेंशन ऑफ मनी लॉन्ड्रिंग एक्ट (पीएमएलए) के तहत नीरव मोदी एवं अन्य के खिलाफ मामला दर्ज किया है। नीरव मोदी एवं पंजाब नेशनल बैंक (पीएनबी) के अधिकारियों समेत अन्य के खिलाफ सीबीआई 280 करोड़ रुपये की धोखाधड़ी का मामला दर्ज किया है। ईडी ने सीबीआई की एफआईआर के आधार पर ही मामला दर्ज किया है।
इससे पहले बुधवार (14 फ़रवरी) को पीएनबी ने बताया था कि उसकी दक्षिणी मुंबई स्थित एक शाखा से करीब साढ़े 11 हजार करोड़ रुपये की धोखाधड़ी हुई है। नीरव मोदी ने इस मामले पर अभी तक कोई टिप्पणी नहीं की है लेकिन उनकी कंपनी फायरस्टार डायमण्ड ने मीडिया से कहा है कि उसका इस धोखाधड़ी से कोई लेना-देना नहीं है।
hin_Deva eng_Latn hin_Deva hin_Deva eng_Latn hin_Deva hin_Deva